หุ้นยุโรปเปิดตลาดพุ่ง ขานรับยูโรโซนซัมมิทบรรลุข้อตกลงหนี้กรีซ
ตลาดหุ้นยุโรปเปิดตลาดวันนี้ดีดตัวขึ้น ภายหลังจากที่กลุ่มเจ้าหนี้และกรีซสามารถบรรลุข้อตกลงได้แล้ว หลังจากที่ใช้เวลาในการประชุมนานถึงกว่า 16 ชั่วโมงตั้งแต่เมื่อวานนี้
13 ก.ค. 2558

สำนักข่าวอินโฟเควสท์ รายงานตลาดหุ้นยุโรปเปิดตลาดวันนี้ดีดตัวขึ้น ภายหลังจากที่กลุ่มเจ้าหนี้และกรีซสามารถบรรลุข้อตกลงได้แล้ว หลังจากที่ใช้เวลาในการประชุมนานถึงกว่า 16 ชั่วโมงตั้งแต่เมื่อวานนี้
ดัชนี Stoxx Europe 600 พุ่ง 1.1% แตะ 393.01 ดัชนี CAC-40 ตลาดหุ้นฝรั่งเศสเปิดวันนี้ที่ 4,985.14 จุด เพิ่มขึ้น 82.07 จุด, +1.67% และดัชนี DAX ตลาดหุ้นเยอรมันเปิดวันนี้ที่ 11,489.17 จุด เพิ่มขึ้น 173.54 จุด, +1.53%
ทั้งนี้ การประชุมสุดยอดยูโรโซนสามารถบรรลุข้อตกลงประเด็นหนี้สินกรีซได้แล้ว